วรรณคาดปลายปีดอกขึ้นชู3เดือนรับ 3.13%
บลจ.วรรณ ประเมินดอกเบี้ยปรับขึ้น 0.25% ช่วงปลายปี แนะลงทุนกองทุนตราสารหนี้ 3 เดือน ผชตอบแทน 3.15% ต่อปี
9 พ.ค. 2555

บลจ.วรรณ ประเมินดอกเบี้ยปรับขึ้น 0.25% ช่วงปลายปี แนะลงทุนกองทุนตราสารหนี้ 3 เดือน ผชตอบแทน 3.15% ต่อปี
นายวิน อุดมรัชตวนิชย์ ประธานเจ้าหน้าที่บริหารการลงทุน บริษัทหลักทรัพย์จัดการกองทุนรวม  (บลจ.) วรรณ เปิดเผยว่า ในไตรมาส 3  ดอกเบี้ยนโยบายมีโอกาสปรับขึ้น เนื่องจากสินค้าบริโภคพื้นฐานและภาคพลังงานปรับตัวขึ้น อีกทั้งประเมินว่า ตัวเลขเงินเฟ้อจะเพิ่มสูงในช่วงครึ่งปีหลัง เนื่องจากฐานการเปรียบเทียบต่ำ ในไตรมาส 3 และ 4 ดังนั้น ช่วงปลายปีนี้คณะกรรมการนโยบายการเงิน (กนง.) อาจปรับดอกเบี้ยอีก 0.25% และในต้นปี 25556 น่าจะมีการปรับดอกเบี้ยอีก 0.25% 
สำหรับแนวโน้มการลงทุนในช่วงนี้ เนื่องจากตลาดหุ้นมีการปรับตัวขึ้นค่อนข้างมาก จึงเห็นว่านักลงทุนควรเน้นลงทุนในสินทรัพย์เสี่ยงในช่วงสั้น เพื่อรอจังหวะลงทุน และจากผลการเลือกตั้งในทวีปยุโรปในช่วงสุดสัปดาห์ที่ผ่านมานั้นสะท้อนให้เห็นว่า ตลาดน่าจะมีความผันผวนมากขึ้น ดังนั้น อยากแนะนำให้นักลงทุนจัดพอร์ตการลงทุน โดยเน้นตราสารหนี้ อายุ 3-6 เดือนเป็นหลัก เพื่อหลีกเลี่ยงความเสี่ยงของตลาดหุ้น
นายวิน กล่าวว่า บลจ.วรรณ จะเปิดเสนอขายหน่วยลงทุนรอบใหม่ (Roll Over) ของกองทุนเปิดวรรณตราสารหนี้ 3M1 (1FIX-3M1) ระหว่างวันที่ 4-11 พ.ค.55 เน้นลงทุนในเงินฝากของ Union National Bank เงินฝากของธนาคารเกียรตินาคิน เงินฝากของธนาคารไทยเครดิตเพื่อรายย่อย ตั๋วแลกเงินของบมจ.ควอลิตี้เฮ้าส์ เป็นต้น  คาดผลตอบแทนจากการลงทุนหลังจากหักค่าใช้จ่ายประมาณ 3.15% ต่อปี นับเป็นอีกทางเลือกในการลงทุนที่น่าสนใจ ลงทุนขั้นต่ำเพียง 10,000 บาท ขณะที่อัตราดอกเบี้ยเงินฝากประจำ 3-6 เดือนของธนาคารพาณิชย์ใหญ่ 3 แห่งของไทย อยู่ที่ 2.48-2.54%